Аҧсны Аҳәынҭқарра Ахада Аслан Бжьаниа Александр Лукашенко Беларусиа Ареспублика Ахьыҧшымра амш идиныҳәалеит.
Адныҳәалараҿы, ҷыдала, иҳәоуп:
«Ҳаҭыр зқәу Александр Григори-иҧа!
Гәык-ҧсык ала ишәыдысныҳәалоит Беларусиа Ареспублика Ахьыҧшымра амш. Ари аныҳәа атәыла аиҭаира иасимволуп, уи Аџьынџьтәылатә еибашьра дуӡӡа аан асолдаҭцәа рфырхаҵарала аҭоурых наунагӡа ианылаз абеларус жәлар еицакра зқәым рдоуҳамч шаҳаҭра азнауеит.
Абри амш аҽны, 79 ш.раҧхьа, Беларусиа аҳҭнықалақь ахы иақәиҭтәын, анемец - фашисттә мпыҵахалаҩцәа ҧыххааса иқәҵан. Минсктәи аоперациа зыҩаӡара ҳараку арратә ҟазаразы иҿырҧшы ӷәӷәаны иҟоуп.
Тәылак иахәҭакны иҟаз Аҧсни Беларусиеи еидгыланы иаҳзеиԥшыз ӷа иҿагылеит, еидгыланы аҭынч ҧсҭазаарагьы аиҭашьақәыргылара иаҿын. Аҧсны жәлари абеларус жәлари ирыбжьоу аҭоурыхтә еимадара ҩ-ганктәи аизыҟазаашьақәа рыҿиара уасхыр дуны иазышьҭоуп. Агәра згоит, имҩаԥысуа аҿиара хымԥада Аҧсни Беларусиеи рыжәларқәа рыгәҭакқәа шырныԥшуа.
Аҭагылазаашьа схы иархәаны, Александр Григори-иҧа, абеларус жәларгьы Шәаргьы ишәзеиӷьасшьоит аҭынчра, аизҳазыӷьара, аихьӡарақәа».
Возврат к списку
Агалереиа
Previous Next
Иеимадоу ахархәагақәа
Аҧсны Жәлар Реизара - Апарламент
parlamentra.org
Аҧсны АДӘНЫҞАТӘИ АУСқәа рминистрра
mfaapsny.org
АҦСНЫ Аминистрцәа Реилазаара
www.km-ra.org
Апроектқәа
Ашьхатәыла Аҧсны
"Ҳара гәҭакыс иҳамоуп – Аҧсны ашьхаҳаракырақәа зеиҧшыҟам рыҧшӡара шәырбара, ҳтәыла ауааҧсыра реиԥш, адунеи зегьы аҟны ари аҧшӡара аҭҵааразы агәаҳәара рызцәыргара”.
© 2015 Аҧсны Ахада Иусбарҭа, Аҟәа ақ., Амҳаџьырқәа рымҩа, 32, АҬЕЛ.: +7 840 226 46 31, АФАКС: +7 840 226 46 31